《四月二十八日新热寄仇池》
宋代·苏辙

细莎为屦如编须，轻葛为服如剪莩。
寒泉洒屋朝露濡，霜簟可荐机可扶。
风鸣牖间如吹竽，此虽有暑宜亦无。
庭前峻山槎之余，盆中养鳅大如鱼。
荻生抱甲未见肤，蔓起上屋将县壼。
麦苗高齐可藏乌，此虽非野仅亦如。
兄居溪堂南山趺，渥足溪水惊雁凫。
澄潭百丈清无淤，将往思我立踟躇。
东轩鄙陋何足居，欲行不行系辕驹。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。